Na temelju članka 12. stavka 3. Zakona o zaštiti od svjetlosnog onečišćenja („Narodne novine“ broj 14/19), članka 38. stavka 1. točke 21. i članka 98. stavka 1. Statuta Grada Belišća (“Službeni glasnik Grada Belišća” br. 5/09, 3/13, 11/14, 7/15, 1/16, 3/16, 1/18, 1/20, 1/21, 13/22 i 15/23) Gradsko vijeće Grada Belišća na svojoj ___ sjednici održanoj dana ______ 2026. godine, donosi
-prijedlog
ODLUKU
o donošenju Plana rasvjete grada Belišće
I.	OPĆE ODREDBE
Članak 1.
Donosi se Plan rasvjete Grad Belišće (u daljnjem tekstu: Plan) koji je izradila tvrtka ELDING projekt d.o.o. iz Đakova u koordinaciji s nositeljem izrade Gradom Belišće - Upravnim odjelom za gospodarstvo i financije.
Članak 2.
Plan se odnosi na cjelokupno područje Grada Belišće.
Plan se izrađuje u skladu sa Zakonom o zaštiti od svjetlosnog onečišćenja („Narodne novine“ broj 14/19), Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“ broj 128/20) i Pravilnikom o sadržaju, formatu i načinu izrade plana rasvjete i akcijskog plana gradnje i /ili rekonstrukcije vanjske rasvjete („Narodne novine“ broj 22/23).
Članak 3.
Plan predstavlja elaborat koji sadrži:
I. TEKSTUALNI DIO - ODREDBE ZA PROVEDBU
1. Definiranje zona rasvijetljenosti
2. Terminski plan rada rasvjete
3. Bilanca pokrivenosti
4. Mjere zaštite posebno osjetljivih područja

II. GRAFIČKI DIO - KARTOGRAFSKI PRIKAZI
1. Zone rasvijetljenosti	1:25 000


Elaborat koji se sastoji od cjelina I i II iz prethodnog stavka ovoga članka ovjeren pečatom Gradskog  vijeća Grada Belišće i potpisom predsjednika Gradskog  vijeća Grada Belišće sastavni je dio ove Odluke.







II. ODREDBE ZA PROVEDBU

1. DEFINIRANJE ZONA RASVIJETLJENOSTI
Članak 4.
S obzirom na sadržaj, aktivnosti i kriterije, određene su i razgraničene sljedeće zone rasvijetljenosti:
E0 – područja prirodne rasvijetljenosti,
E1 – područja tamnog krajolika,
E2 – područja niske ambijentalne rasvijetljenosti,
E3 – područja srednje ambijentalne rasvijetljenosti i
E4 – područja visoke ambijentalne rasvijetljenosti.

Razgraničenje površina iz stavka 1. ovog članka određeno je na kartografskom prikazu “Zone rasvijetljenosti” mj. 1:25.000.
Članak 5.
Kriteriji za određivanje zona rasvijetljenosti temeljeni su i u skladu su s:
· Prostorni plan uređenja Grada Belišće (Službeni glasnik Grada Belišća broj 8/03, 8/11, 5/12, 8/13, 9/13, 6/15, 9/16, 8/17-pročišćeni tekst, 10/18, 2/20, 6/20-pročišćeni tekst, 4/21, 9/21-pročišćeni tekst, 7/22 , 8/22-pročišćeni tekst i 6/26)
· Prostorni plan Osječko-baranjske Županije (Županijski glasnik Osječko-baranjske županije broj 1/02, 4/10, 3/16, 5/16, 6/16-pročišćeni plan, 5/20, 7/20-pročišćeni plan, 1/21, 3/21-pročišćeni plan, 16/22, 1/23-pročišćeni plan, 10/24, 12/24-pročišćeni plan, 9/25 i 10/25-pročišeni plan, 13/25 i 2/26-pročišćeni tekst

U tablici u nastavku navedeni su kriteriji definiranja zona rasvijetljenosti:
	ZONA
	NAZIV
	PODRUČJE

	E0
	Područja prirodne rasvijetljenosti
	Područja gdje vanjska rasvjeta ozbiljno i negativno utječe na prirodno okruženje. Utjecaji uključuju ometanje bioloških ciklusa flore i faune i/ili onemogućavanje ljudima u uživanju i uvažavanju prirodnog okoliša, primjerice područje blizu većih profesionalnih zvjezdarnica. Područja prirode izvan granica naselja važna za očuvanje divljih vrsta osjetljivih na svjetlosno onečišćenje, s osobitim naglaskom na strogo zaštićene vrste, prirodna područja otvorenog prostora-šumska područja; livade i pašnjaci; prirodna i umjetna vodena tijela – npr. rijeke, jezera, bare, lokve, bazeni za navodnjavanje, ribnjaci važni za očuvanje ptica.
Zaštićena područja – strogi rezervati, posebni rezervati te zone stroge i usmjerene zaštite unutar parkova prirode i nacionalnih parkova. Kada nije potrebna, rasvjetu treba ugasiti.

	E1
	Područja tamnog krajolika
	Područja gdje vanjska rasvjeta negativno utječe na floru i faunu ili bitno remeti karakter područja. Građevine unutar prirodnih područja otvorenog prostora, njive i oranice, te  međumjesne lokalne prometnice uglavnom nerasvijetljene. Vanjska rasvjeta se može koristiti za sigurnost i ugođaj, ali nije nužno jednolično ili kontinuirano. U svjetlostaju, većinu rasvjete treba ugasiti ili smanjiti sukladno opadanju razine aktivnosti. 

	
	
	Područja gdje vanjska rasvjeta negativno utječe na floru i faunu ili bitno remeti karakter područja. Građevine unutar prirodnih područja otvorenog prostora, njive i oranice, te  međumjesne lokalne prometnice uglavnom nerasvijetljene. Vanjska rasvjeta se može koristiti za sigurnost i ugođaj, ali nije nužno jednolično ili kontinuirano. U svjetlostaju, većinu rasvjete treba ugasiti ili smanjiti sukladno opadanju razine aktivnosti. 

	E2
	Područja niske ambijentalne rasvijetljenosti
	Područja ljudske aktivnosti u kojima je vizura ljudi i korisnika prilagođena umjerenim rasvijetljenosti. Građevinska područja unutar naselja. Zaštičena područja unutar naselja. Zone koje se nalaze unutar naselja koje se odnose uz sigurnost na cestama i javnu rasvjetu izuzev zona obuhvaćenih zonama E1 i E0. Vanjska rasvjeta može biti tipski korisna za sigurnost i ugođaj, ali nije nužno ujednačeno ili kontinuirano. U svjetlostaju, vanjska rasvjeta se može ugasiti ili smanjiti sukladno opadanju razine aktivnosti.

	E3
	Područja srednje ambijentalne rasvijetljenosti
	Područja ljudske aktivnosti u kojima je vizura ljudi i korisnika prilagođena umjerenim do srednje jakim razinama rasvijetljenosti. Industrijske i trgovačke zone kao izdvojena građevinska područja unutar i izvan naselja. Prometna infrastruktura izuzev zona obuhvaćena zonom rasvijetljenosti E2 u građevinskim područjima naselja i zonama E0 i E1. Vanjska rasvjeta je općenito potrebna za sigurnost, ugođaj, udobnost i često je jednolična i/ili kontinuirana. U svjetlostaju, vanjska rasvjeta se može ugasiti ili smanjiti sukladno opadanju razine aktivnosti.

	E4
	Područja visoke ambijentalne rasvijetljenosti
	Područja ljudske aktivnosti u kojima je vizura ljudi i korisnika prilagođena umjereno visokim razinama rasvijetljenosti. Urbana područja komercijalnog karaktera s visokim stupnjem noćne aktivnosti. Vanjska rasvjeta je općenito potrebna za sigurnost, ugođaj, udobnost i često je jednolična i / ili kontinuirana. U svjetlostaju, rasvjeta se može smanjiti u većini područja kako se razina aktivnosti smanjuje.



2.8.1. TERMINSKI PLAN RADA RASVJETE

Članak 6.
Ovim se Odredbama propisuje terminski plan rasvjete te izuzeća obzirom na način i uvjete upravljanja
rasvjetljavanjem.

Napomena: U sklopu ovog poglavlja potrebno je propisati terminski plan, odrediti svjetlostaj te ugraditi iznimke sukladno planovima nositelja izrade (primjeri navedeni niže).

Zona E0
Na području Grada Belišća u zoni koja je definirana kao E0 nema javne rasvjete te za istu nije predviđen terminski plan rada rasvjete, a u budućnosti je moguća instalacija javne rasvjete u navedenoj zoni uz minimalni period korištenja iste samo po potrebi uz obavezno gašenje rasvjete kada nije potrebna. Unutar zone E0 nalaze se prirodna staništa životinja, šume, rijeka, jezera te zaštićeno područje (Natura 2000).

Zona E1
U zoni E1 može se nalaziti manji dio javne rasvjete na međumjesnim lokalnim prometnicama te biciklističkim stazama i pješačkim stazama. 
Svjetlostaj počinje sredinom noći i traje 3 sata maksimalna razina osvijetljenosti u svjetlostaju ne smije preći propisanu vrijednost od 3 lx za prometnice i 2 lx za pješačke i biciklističke staze.

Zona E2
U zoni E2 nalaze se rezidencijalne zone: Belišće, Bistrinci, Bocanjevci, Gat, Gorica Valpovačka, Kitišanci, Tiborjanci, Veliškovci i Vinogradci. 
Svjetlostaj počinje sredinom noći i traje 3 sata maksimalna razina osvijetljenosti u svjetlostaju ne smije preći propisanu vrijednost od 5 lx.

Zona E3
 U zoni E3 nalazi se industrijska i zona željezničkog prometa.
Svjetlostaj počinje sredinom noći i traje 3 sata maksimalna razina osvijetljenosti u svjetlostaju ne smije
preći propisanu vrijednost od 8 lx.

Zona E4
Nema zone E4.

2.8.2. BILANCA POKRIVENOSTI

Članak 7.
U tablici u nastavku navedene su površine zona rasvijetljenosti određenih kartografskim prikazom “Zone rasvijetljenosti”.

	Zona
	Površina (ha)
	Površina (km2)
	Udio (%)

	E0
	1.569,07
	15,69
	22,12%

	E1
	4.644,87
	46,45
	65,50%

	E2
	784,92
	7,85
	11,07%

	E3
	92,94
	0,9294
	1,31%

	E4
	0
	0
	0%

	Ukupno:
	7.091,81
	70,92
	100,00%








2.8.3. MJERE ZAŠTITE POSEBNO OSJETLJIIVIH PODRUČJA

Na području Grada Belišća nalazi se posebno osjetljivo područje, te planom rasvjete je predviđena zaštita navedenog područja. Zaštitno mrežno područje u Gradu Belišće je  Ekološka mreža Natura 2000. Ekološka mreža Natura 2000 je koherentna europska ekološka mreža sastavljena od područja u kojima se nalaze prirodni stanišni tipovi i staništa divljih vrsta od interesa za Europsku uniju (EU), a omogućuje očuvanje ili, kad je to potrebno, povrat u povoljno stanje očuvanja određenih prirodnih stanišnih tipova i staništa vrsta u njihovu prirodnom području rasprostranjenost. Područje EM Bistrinci se nalazi u sjeveroistočnom dijelu Grada Belišća, na zaravnjenom terenu (96 – 97 m) u donjodravskoj nizini na naplavnoj ravni između meandrirajućih tokova Drave i Karašice (PPUG Belišće, 2021). Smješteno između istoimenog naselja i oranica, ovo je područje specifično zbog travnjačkih površina koje čine prirodni površinski pokrov, a jedan su od rijetkih ostataka stepske vegetacije u Hrvatskoj. Stepski travnjaci su nekada prekrivali velike površine u kontinentalnoj Hrvatskoj, no s vremenom je većina tih površina pretvorena u poljoprivredno zemljište te su danas 10 stepski travnjaci prisutni tek na nekoliko lokaliteta u Hrvatskoj, između ostalog u Bilju i Bistrincima. (Zelena infrastruktura, 2017) Rubove područja čine izgrađeni dijelovi naselja linearnog tipa, orijentirani prema prometnicama unutar naselja, a na jugoistočnom rubu nalazi se mjesno groblje (Državni geodetski portal (DGU), 2021). Sjeverozapadni rub čini prijelazni oblik vegetacije iz šikare u šumu (ZZOP; MINGOR, 2021). Promatrano područje predstavlja nizinski prostor plošne strukture, a zbog zaravnjenog terena, male površine i pretežito niskog površinskog pokrova, on je u potpunosti pregledan (DGU, 2022). Vizure na promatrano područje su stoga široke, no s obzirom da se pružaju područjem jednoličnog karaktera u kojem razlikujemo mali broj uzoraka, nemaju veliku vizualnu i krajobraznu vrijednost.  Zaštićeno područje nalazi se na česticama k.č.br.: 801 i 802/1 k.o.: Bistrinci, za zaštićeno područje predviđena je zona E0.
Napomena: U sklopu ovog poglavlja potrebno je ugraditi mjere koje će u postupku izrade Plana biti
zaprimljene od nadležnih javnopravnih tijela.



III. ZAVRŠNE ODREDBE
Članak 8.
Plan je izrađen u	elaborata izvornika ovjerenih pečatom Gradskog vijeća Grada Belišće i potpisanih od predsjednika Gradskog vijeća Grada Belišće.

Članak 9.
Ova Odluka stupa na snagu osmog dana od objave u "Službenom glasniku Osječko-baranjske županije".

